b'\n_START_ARTICLE_\nEl pastor mentider\n_START_SECTION_\nSinopsi\n_START_PARAGRAPH_\nHi havia un jove pastor que cuidava el seu ramat d\'ovelles a les rodalies d\'un petit poble. Un dia se li va acudir fer una broma als habitants del lloc, aix\xc3\xad que va entrar al poble alarmat cridant que s\'havia trobat amb un llop, i que les seves ovelles corrien perill.  Aix\xc3\xb2 va preocupar a tots els habitants, que es van disposar a ajudar-lo.  Corrent, el van seguir fins al lloc on havia vist al suposat llop, i es van trobar que era una broma del jove. Enfadats per la mentida van tornar al poble.  El llop, per\xc3\xb2, s\xc3\xad que se li va apar\xc3\xa8ixer al pastor un dia, i aquest va tornar a anar al poble per demanar l\'ajuda dels ve\xc3\xafns, per\xc3\xb2, aquests es van imaginar que es tractava d\'una altra broma pesada del pastor, i van decidir no ajudar-lo. El conte finalitza amb el llop menjant-se unes quantes ovelles i  el pastor, sense poder defensar-les.  Sembla que hi ha altres versions m\xc3\xa9s dram\xc3\xa0tiques, on el llop es menja totes les ovelles i fins i tot al propi pastor.\n_START_SECTION_\nMoralitat\n_START_PARAGRAPH_\nL\'ensenyament d\'aquesta obra liter\xc3\xa0ria \xc3\xa9s la defensa del valor de la sinceritat, perqu\xc3\xa8 un mal \xc3\xbas d\'aquesta, pot fer arribar a perdre la credibilitat.  El pastor arriba a perdre la credibilitat, per l\'ab\xc3\xbas de la bona fe dels seus conciutadans, provocant-li un greu perjudici al seu ramat, danyant la seva font de subsist\xc3\xa8ncia econ\xc3\xb2mica, a part d\'una p\xc3\xa8rdua de credibilitat dels vilatans, resumint:_NEWLINE_"Ning\xc3\xba creu a un mentider, ni quan diu la veritat."'